
PËR MIRATIMIN E LISTËS PARAPRAKE TË PRONAVE  TË PALUAJTSHME PUBLIKE, SHTETËRORE,  QË TRANSFEROHEN NË PRONËSI OSE NË PËRDORIM TË KOMUNËS ÇARSHOVË TË QARKUT TË GJIROKASTRËS

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:  

1. Miratimin e listës  paraprake të pronave të paluajtshme publike shtetërore, që transferohen në pronësi ose në përdorim të komunës Çarshovë të qarkut të Gjirokastrës, sipas lidhjes nr.1, e cila i bashkëlidhet këtij vendimi. 
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Çarshovë të qarkut të Gjirokastrës, miratuar me vendimin nr.1644, datë 17.12.2008 të Këshillit të Ministrave “Për miratimin e listës së inventarit të pronave të paluajtshme shtetërore në komunën Çarshovë të qarkut të Gjirokastrës”.
2. Ngarkohen Ministria e Brendshme dhe komuna Çarshovë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha


Komuna Çarshovë, Gjirokastër								Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1
	Prona që përdoren për realizimin e funksioneve në fushën administrative
	Në pronësi

	2-6
	Prona që përdoren për realizimin e programeve arsimore
	Në pronësi

	7-8
	Prona që përdoren për realizimin e funksioneve në fushën e shëndetit publik
	Në pronësi

	16-17
	Prona që përdoren për ushtrimin e funksioneve në fushën e strehimit dhe mbrojtjes civile
	Në pronësi

	27-178
	Infrastrukturë (rrugë vendore)
	Në pronësi

	179-237, 239-275, 278-283,
290-292, 294, 298, 304-325,
328-331, 335, 339-401
	Troje të lira dhe hapësira publike të pazëna ndërmjet ndërtesave ose objekteve të çdo lloji 
	Në përdorim

	238, 276-277, 284-289, 293,
295-297, 299-303, 326-327, 332-334, 336-338
	Infrastrukturë (sheshe, lulishte dhe shërbime publike)
	Në pronësi

	402-406
	Prona që përdoren për realizimin e programeve kulturore
	Në pronësi

	407-410
	Prona që përdoren për ushtrimin e funksioneve në fushën e ujësjellës-kanalizimeve
	Në pronësi

	614-630
	Varrezat publike
	Në pronësi

	631-649
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim

	650-653, 660, 663, 670, 
675-676,684-685 
(vetëm kanale të treta)
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive dhe kanale të treta)
	Në pronësi



